b'\n_START_ARTICLE_\nEktenia\n_START_PARAGRAPH_\nEktenia (kreikaksi ekt\xc3\xa9nia eli verkkaisuus) on ortodoksisessa jumalanpalveluksissa vuorolukuna lausuttava rukoussarja, joka koostuu lyhyist\xc3\xa4 anomuksista. Anomusten v\xc3\xa4lill\xc3\xa4 lauletaan rukous "Herra armahda" tai "Anna Herra". Ektenian anomukset lausuu yleens\xc3\xa4 diakoni. Ajatuksena on ett\xc3\xa4 seurakunta rukoilee yhdess\xc3\xa4 esilukijan - papin tai diakonin - lausumin sanoin._NEWLINE_Ehtoollisjumalanpalveluksen alussa oleva suuri ektenia muistuttaa et\xc3\xa4isesti messun Kyrie-osaa._NEWLINE_Suuren eli Rauhan ektenian ohella on olemassa useita muitakin: pieni ektenia, hartauden ektenia, anomusektenia ja litanian ektenia. Suuren ektenian lis\xc3\xa4nimi tulee siit\xc3\xa4, ett\xc3\xa4 sen ensimm\xc3\xa4isess\xc3\xa4 osiossa rukoillaan rauhaa korkeudesta ja sieluille pelastusta. Toisessa osiossa rukoillaan rauhaa koko maailmalle.'